|  |
| --- |
|  |
| Notat  |
| Til: | Brynseng skole |
| Fra: | ASA Seksjon for utredning (ASA) |
| Saksbeh: | Mie Serine Skagen |
| Telefon: |   |
| Dato:Vår ref.: | 08.12.202120/7863-6 |

Ungdomsskoletilhørighet for Brynseng skole – høringsdokument

Alle skoler med ungdomstrinn i Oslo har skoledefinerte inntaksområder. Skoledefinerte inntaksområder fungerer slik at ungdomsskoletilhørigheten til en elev defineres ut fra hvilken barneskole eleven har nærskolerett ved. Brynseng skole er en nyoppstartet skole som avgir elever til ungdomstrinnet etter dette skoleåret, og det er derfor behov for å definere hvilken ungdomsskole Brynseng skole skal avgi elever til fra skolestart 2022.

**GJELDENDE RAMMEBETINGELSER, LOVER OG REGELVERK**

*Rammebetingelser*Ved fastsetting og endring av inntaksområder legges skolestruktur og -kapasitet iht. vedtatt skolebehovsplan til grunn. Det vurderes også hvorvidt naboskoler trenger avlastning. Ut fra dette kartlegges det hvor mange barn som er bosatt på de enkelte adresser i de enkelte boområder rundt de aktuelle skolene.

*Opplæringsloven*Det følger av opplæringsloven §8-1 at:

"Grunnskoleelevane har rett til å gå på den skolen som ligg nærast eller ved den skolen i nærmiljøet som dei soknar til."

*Veiledende inntaksområder*Oslo kommune har ikke faste skolekretser, men veiledende inntaksområder for alle ordinære grunnskoler. Dette innebærer blant annet at:

* Foresatte vil i utgangspunktet få plass til sitt/sine barn ved den skolen de etter det veiledende inntaksområdet tilhører.
* Retten til nærskole etter opplæringslovens §8-1 er likevel ikke en absolutt rett til én bestemt skole. Én begrensning er kapasitet, dvs. antall elevplasser. Manglende kapasitet kan medføre at foresatte ikke får plass til sitt/sine barn ved den skolen de etter det veiledende inntaksområdet tilhører.
* Endelig fastsettelse av elevens nærskole skjer i form av enkeltvedtak om nærskole. Det er enkeltvedtaket som knytter elevens nærskolerett til en bestemt skole. Dersom naboskolen er full, må skolen fatte enkeltvedtak om at overtallige elever skal gå på nærmeste naboskole med ledig kapasitet.
* Foresatte kan, iht. opplæringslovens § 8-1 andre ledd og gjeldende skolebytteregler, søke sine barn til en annen skole.
* De veiledende inntaksområdene og skoletilhørighet på ungdomstrinnet kan endres. Nye skoler og større utvidelse vil kreve endringer, i tillegg kan det være behov for justering av grenser og ungdomsskoletilhørighet i områder med kapasitetsutfordringer.

**HØRINGSFORSLAG**Utdanningsetaten foreslår at Brynseng skole skal avgi elever til Fyrstikkalléen skole (F21) på ungdomstrinn fra skolestart 2022. På grunn av økende elevtall på ungdomstrinnet i området i de kommende årene ser Utdanningsetaten at det vil være behov for ytterligere tiltak i årene framover. Dette arbeides det videre med. Når de nye skolene i Bjørvika og på Økern ferdigstilles, vil dette avlaste de eksisterende ungdomsskolene i området. Begge de nye skolene planlegges ferdigstilt til skolestart 2026.

**HØRINGSUTTALELSER**Med henvisning i driftstyrereglementets § 3-4 nr. 7 ber Utdanningsetaten om at høringsdokumentet behandles i de berørte skolenes driftsstyre, men fortrinnsvis også i FAU/andre fora. Foresatte og andre oppfordres til å gi sine innspill gjennom FAU. Til orientering sender Utdanningsetaten kopi av høringsforslaget til Bydel Gamle Oslo til eventuell uttalelse og kopi til Byrådsavdeling for oppvekst og kunnskap og til Oslo kommunale foreldreutvalg.

Høringsinnspill kan sendes til postmottak@osloskolen.no

Høringssvar bes merkes med «høring av ungdomsskoletilhørighet»

**Frist: 14. januar 2022**

**BESLUTNING**Endelig beslutning blir offentliggjort 1. februar ved brev til berørte skoler og på Oslo kommunes nettside.

Med vennlig hilsen

|  |  |
| --- | --- |
| Vidar Lødrup | Bjørg Novang  |
| divisjonsdirektør | avdelingsdirektør |

| Kopi: |
| --- |
|   |

| Vedlegg: |
| --- |
|   |